b'\n_START_ARTICLE_\nTustahan ng tinapay\n_START_PARAGRAPH_\nAng kasangkapang pangtusta ng tinapay (Ingles: toaster, Kastila: tostadora) ay isang makinang nagtutusta ng tinapay. Karaniwang itong isang maliit na aparato o kasangkapang pangkusina na dinisenyo upang tustahin ang maraming mga uri ng tinapay. Isang pangkaraniwang makabagong tustador o tustadora na pangdalawang hiwa o piraso ng tinapay ay gumagamit ng 600 hanggang 1200 mga watt, at nakakapagluto ng tustadong tinapay sa loob ng 1 hanggang 3 mga minuto. Mayroon ding mga hindi de-kuryenteng mga tustahan ng tinapay na ginagamit upang ipangtusta ng tinapay na may buhay na lagablab ng apoy. Sa pagtutusta ng tinapay, ang tinapay ay inilalagay sa loob ng tustahan, at pagkalipas ng ilang mga sandali ay umiigkas ang bahagi ng aparato kung kailan tustado na ang tinapay. Ang pangtustang umiigkas ay naimbento ni Charles Strite noong 1919.'